Kun on kyse vakionopeusmoottoreista, joilla on useita nimellisnopeuksia, kutakin nopeutta koskevat tiedot on merkittävä uuteen sarakesarjaan jaksossa 3.2 (Suorituskykyparametrit). 2.2 Selittävät huomautukset ilmoituslomakkeen laatimiseen: 2.2.1 Tyyppihyväksyntäviranomaisen suostumuksella kohtien 2.1.2 ja 2.1.3 tiedot voidaan esittää vaihtoehtoisessa muodossa. 2.2.2 Kukin kohdassa 2.1.3.1 esitetyssä taulukossa oleva moottorityyppi tai kantamoottori on yksilöitävä kohdassa 2.3 esitettyjen moottoriperheen nimityksen ja moottorin tyyppinimityksen mukaisesti. 2.2.3 Vain ne tämän liitteen kohdat, jotka ovat merkityksellisiä tietyn moottoriperheen, tiettyjen samaan moottoriperheeseen kuuluvien moottorityyppien taikka moottorityypin osalta, lisätään luetteloon; luettelossa on joka tapauksessa noudatettava ehdotettua numerointijärjestelmää. 2.2.4